Príloha č. 1

Doložka vybraných vplyvov


	1. Základné údaje

	Názov materiálu

	Vyhláška Úradu pre reguláciu sieťových odvetví, ktorou sa mení a dopĺňa vyhláška Úradu pre reguláciu sieťových odvetví č. 328/2005 Z. z., ktorou sa určuje spôsob overovania hospodárnosti prevádzky sústavy tepelných zariadení, ukazovatele energetickej účinnosti zariadení na výrobu tepla a distribúciu tepla, normatívne ukazovatele spotreby tepla, rozsah ekonomicky oprávnených nákladov na overenie hospodárnosti prevádzky sústavy tepelných zariadení a spôsob úhrady týchto nákladov v znení vyhlášky č. 59/2008 Z. z.

	Predkladateľ (a spolupredkladateľ)

	Úrad pre reguláciu sieťových odvetví


	Charakter predkladaného materiálu
	☐	Materiál nelegislatívnej povahy

	
	☒	Materiál legislatívnej povahy

	
	☐	Transpozícia/ implementácia práva EÚ

	V prípade transpozície/implementácie uveďte zoznam transponovaných/implementovaných predpisov:


	Termín začiatku a ukončenia PPK
	Začiatok:28. 08. 2026
Ukončenie: 08. 09. 2026

	Predpokladaný termín predloženia na pripomienkové konanie
	September 2026

	Predpokladaný termín začiatku a ukončenia ZP** 
	

	Predpokladaný termín predloženia na rokovanie vlády SR*
	

	

	2. Definovanie problému

	[bookmark: _Hlk162268135][bookmark: _Hlk237851464]Návrh vyhlášky Úradu pre reguláciu sieťových odvetví, ktorou sa mení a dopĺňa vyhláška Úradu pre reguláciu sieťových odvetví č. 328/2005 Z. z., ktorou sa určuje spôsob overovania hospodárnosti prevádzky sústavy tepelných zariadení, ukazovatele energetickej účinnosti zariadení na výrobu tepla a distribúciu tepla, normatívne ukazovatele spotreby tepla, rozsah ekonomicky oprávnených nákladov na overenie hospodárnosti prevádzky sústavy tepelných zariadení a spôsob úhrady týchto nákladov v znení vyhlášky č. 59/2008 Z. z. (ďalej len „návrh vyhlášky“) reaguje na problémy, ktoré vyplynuli z praxe v konaniach cenovej regulácie vo veci použitia  ukazovateľov energetickej účinnosti určených pri overovaní hospodárnosti prevádzky sústav tepelných zariadení pri výpočte primeranej výšky nákladov na zabezpečenie potrebného množstva priameho materiálu, ktorý slúži na výrobu tepla a distribúciu tepla. Najdôležitejšie problémy sa javia s absenciou ukazovateľov energetickej účinnosti vybraných zariadení na výrobu tepla, ktoré sa začali používať na výrobu tepla, s absenciou stanovenia postupu pri overení hospodárnosti týchto zariadení na výrobu tepla a s potrebou aktualizácie a precizovania spôsobu a rozsahu overenia hospodárnosti výroby, distribúcie tepla a normatívnych ukazovateľov spotreby tepla.


	3. Ciele a výsledný stav

	Cieľom navrhovanej úpravy je precizovanie, doplnenie a aktualizácia ukazovateľov energetickej účinnosti zariadení na výrobu tepla, normatívnych ukazovateľov spotreby tepla a rozsahu ekonomicky oprávnených nákladov na overenie hospodárnosti prevádzky sústavy tepelných zariadení tak, aby primerane zohľadňovali rozšírenie portfólia používaných zdrojov na výrobu tepla, hlavne tepelných čerpadiel a elektrokotlov, správanie sa odberateľov tepla pri nakladaní s tepelnou energiou v objektoch spotreby tepla napríklad z dôvodu zatepľovania objektov spotreby tepla, izolovania rozvodov tepla a teplej vody, vyregulovania rozvodov tepla                           za odberným miestom, požiadavky § 17e ods. 2 zákona č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov na teplotu teplej vody na výtoku u konečného spotrebiteľa. Vzhľadom na nárast medziročných výkyvov v počasí od poslednej novelizácie vyhlášky a ich vplyve na dodávku tepla pri porovnaní jednotlivých rokov a vzhľadom na zmeny v rozsahu dodávky tepla z dôvodov na strane odberateľov tepla (napríklad ukončenie prevádzky) sa navrhuje pri overovaní hospodárnosti prednostne použiť možnosť porovnávať pri overovaní hospodárnosti prevádzky sústav tepelných zariadení priemerné ročné údaje za obdobie od posledného overenia hospodárnosti. Alternatívne sa navrhuje zachovať pri overovaní hospodárnosti použitie ročných údajov z predchádzajúceho roka. Navrhuje sa vypustiť povinnosť zisťovania okamžitej prevádzkovej účinnosti kotlov z dôvodu absencie zákonného splnomocnenia                    pre povinnosť zisťovania prevádzkovej účinnosti kotlov, ktorého výsledky neovplyvňujú vykonanie overenia hospodárnosti. 


	4. Dotknuté subjekty

	Návrhom vyhlášky budú priamo dotknutí všetci dodávatelia tepla v tepelnej energetike, ktorí sú povinní dodržiavať zákon č. 657/2004 Z. z. o tepelnej energetike v znení neskorších predpisov (ďalej len „zákon 
č. 657/2004 Z. z.“) a ktorých je spolu 297 a príspevková organizácia, ktorá vykonáva overovanie hospodárnosti prevádzky sústavy tepelných zariadení podľa § 25 ods. 4 zákona č. 657/2004 Z. z.  


	5. Alternatívne riešenia

	Alternatívou je nulový variant, to je neprijatie návrhu vyhlášky. Neprijatie návrhu vyhlášky by znamenalo predovšetkým nevykonanie účelu § 25 zákona č. 657/2004 Z. z. Bez prijatia navrhovaného riešenia by pretrvávali nezrovnalosti v platnej a účinnej vyhláške bez možnosti ich odstránenia a prispenia k optimalizácii nastavenia procesov v overovaní hospodárnosti prevádzky sústav tepelných zariadení.

	6. Vykonávacie predpisy

	Predpokladá sa prijatie/zmena  vykonávacích predpisov?
	☐  Áno
	☒  Nie

	Ak áno, uveďte ktoré oblasti budú nimi upravené, resp. ktorých vykonávacích predpisov sa zmena dotkne:


	7. Transpozícia/implementácia práva EÚ 

		Uveďte, či v predkladanom návrhu právneho predpisu dochádza ku goldplatingu podľa tabuľky zhody, resp. či ku goldplatingu dochádza pri implementácii práva EÚ. 

	                                                                                                                               ☐ Áno                  ☒ Nie

Ak áno, uveďte, ktorých vplyvov podľa bodu 9 sa goldplating týka: 

	




	

	8. Preskúmanie účelnosti

	Preskúmanie účinnosti a účelnosti vyhlášky bude možné najskôr po ucelenom roku jej aplikácie v praxi, to znamená v roku 2028. Kritériom bude revízia navrhovaných opatrení v praxi vo väzbe na výšku skutočne dosiahnuteľnej energetickej účinnosti elektrokotlov a tepelných čerpadiel a vo väzbe na skutočne dosiahnuteľné normatívne ukazovatele spotreby tepla.

Vzhľadom na počet regulovaných subjektov, ktoré aktuálne vyrábajú teplo výlučne alebo čiastočne prostredníctvom tepelných čerpadiel alebo elektrokotlov a vzhľadom na zákonnú frekvenciu plnenia povinnosti overenia hospodárnosti prevádzky sústavy tepelných zariadení jedenkrát za tri roky bude počet vykonaných overení hospodárnosti pri tepelných čerpadlách alebo elektrokotloch v roku 2027 najmenej 8, pričom v roku 2028 bude vyhodnotené, v koľkých prípadoch z overených navrhnuté ukazovatele energetickej účinnosti neboli dosiahnuté. V roku 2028 bude na vzorke 30 regulovaných subjektov vyhodnotené použitie viacročného posudzovaného obdobia v roku 2027 a súčasne porovnanie plánovaných a skutočných nákladov na overenie v danom roku. Po skončení roka 2027 v roku 2028 bude tiež vyhodnotené, koľko podnetov z aplikačnej praxe Úrad pre reguláciu sieťových odvetví obdržal v priebehu roka 2027. 

V uvedených prípadoch bude preverené, či dosiahnuteľná energetická účinnosť primerane odpovedá navrhnutým ukazovateľom energetickej účinnosti tepelných zariadení, či dosiahnuteľné ukazovatele spotreby tepla zodpovedajú normatívnym ukazovateľom spotreby tepla.


	

* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu        legislatívnych úloh vlády Slovenskej republiky. 
** vyplniť iba v prípade, ak sa záverečné posúdenie vybraných vplyvov uskutočnilo v zmysle bodu 9.1. jednotnej metodiky.
*** posudzovanie sa týka len zmien v I. a II. pilieri univerzálneho systému dôchodkového zabezpečenia s identifikovaným dopadom od 0,1 % HDP (vrátane) na dlhodobom horizonte.



	9. Vybrané vplyvy  materiálu

	Vplyvy na rozpočet verejnej správy
	☐	Pozitívne
	☒	Žiadne
	☐	Negatívne

	    z toho rozpočtovo zabezpečené vplyvy,         
    v prípade identifikovaného negatívneho 
    vplyvu
	☐	Áno
	☐	Nie
	☐	Čiastočne

	v tom vplyvy na rozpočty obcí a vyšších územných celkov
	☐	Pozitívne
	☒	Žiadne
	☐	Negatívne

	z toho rozpočtovo zabezpečené vplyvy,
v prípade identifikovaného negatívneho vplyvu
	☐	Áno
	☐	Nie
	☐	Čiastočne

	Vplyv na dlhodobú udržateľnosť verejných financií v prípade vybraných opatrení ***
	☐	Áno
	
	
	☐	Nie

	Vplyvy na limit verejných výdavkov
	☐	Pozitívne
	☒	Žiadne
	☐	Negatívne

	Vplyvy na podnikateľské prostredie
	☒	Pozitívne
	☐	Žiadne
	☒	Negatívne

	    z toho vplyvy na MSP

	☒	Pozitívne
	☐	Žiadne
	☒	Negatívne

	    Mechanizmus znižovania byrokracie    
    a nákladov sa uplatňuje:
	☒	Áno
	
	
	☐	Nie

	Sociálne vplyvy
	☐	Pozitívne
	☒	Žiadne
	☐	Negatívne

	Vplyvy na životné prostredie
	☐	Pozitívne
	☒	Žiadne
	☐	Negatívne

	
Materiál je posudzovaný podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov
	☐	Áno
	
	
	☒	Nie

	Vplyvy na informatizáciu spoločnosti
	☐	Pozitívne
	☒	Žiadne
	☐	Negatívne


	Vplyvy na služby verejnej správy pre občana, z toho
	
	
	
	
	
	

	    vplyvy služieb verejnej správy na občana
	☐	Pozitívne
	☒	Žiadne
	☐	Negatívne

	    vplyvy na procesy služieb vo verejnej správe
	☐	Pozitívne
	☒	Žiadne
	☐	Negatívne


	Vplyvy na manželstvo, rodičovstvo a rodinu
	☐	Pozitívne
	☒	Žiadne
	☐	Negatívne



	10. Poznámky

	Na podnikateľské prostredie bude mať návrh vyhlášky negatívny vplyv z hľadiska zavedenia novej platby                          za overenie hospodárnosti zariadení na výrobu tepla pri výrobe tepla prostredníctvom tepelných čerpadiel a elektrokotlov, ktoré doteraz vo vyhláške neboli ustanovené.  

Na podnikateľské prostredie bude mať návrh vyhlášky aj pozitívny vplyv z hľadiska vypustenia povinnosti merať okamžitú prevádzkovú účinnosť kotlov spaľujúcich plynné palivá, kvapalné palivá a tuhé palivá. 

[bookmark: _GoBack]Na podnikateľské prostredie bude mať neutrálny vplyv zjednotenie hodnôt minimálnych účinností kondenzačných kotlov uvedených do prevádzky pred a po 31. 12. 2008 na minimálne hodnoty kotlov uvedených do prevádzky po 31. 12. 2008, nakoľko sa dá predpokladať, že kotly uvedené do prevádzky pred 31. 12. 2008 boli od tohto obdobia vymenené za efektívnejšie, resp. sú na konci technickej dobe životnosti a za energeticky efektívnejšie sa vymenia v najbližšom období. 

Na podnikateľské prostredie bude mať neutrálny vplyv aj dodatočné obmedzenie najvyššej povolenej straty primárneho rozvodu tepla v prípade, ak sa na výpočet povolenej straty uplatní materiálová charakteristika rozvodu tepla. Navrhovaná hodnota najvyššej povolenej straty zohľadní úroveň skutočných prevádzkových parametrov rozvodu tepla.

Na podnikateľské prostredie bude mať návrh vyhlášky marginálny pozitívny vplyv doplnenie možnosti použiť pri overovaní hospodárnosti prevádzky sústav tepelných zariadení nielen obdobie predchádzajúceho kalendárneho roka ale aj priemer zo skutočne nameraného množstva vstupných energií za obdobie kalendárnych rokov od posledného hodnotenia hospodárnosti, precizovanie ukazovateľov energetickej účinnosti, ktoré budú primeranejšie zohľadňovať vplyv vývoja počasia na dosahovanú energetickú účinnosť tepelných zariadení                     na tuhé palivá, aktualizovanie mernej spotreby tepla na prípravu teplej vody, ktorá bude zohľadňovať vplyv zákona č. 355/2007 Z. z. o ochrane, podpore a rozvoji verejného zdravia v znení neskorších predpisov. 

Na životné prostredie bude mať návrh vyhlášky marginálny vplyv, a to z dôvodu, že samotné zavedenie ukazovateľov energetickej účinnosti pre tepelné čerpadlá a elektrokotly nebude ovplyvňovať ani motivovať výrobcov tepla ku zmene alebo ich zavádzaniu do zdrojového zabezpečenia výroby tepla, a tým potenciálne znižovať spotrebu palív, tepelné straty a emisie z výroby tepla. Zavádzanie týchto druhov zdrojov do sústav tepelných zariadení ovplyvňuje najmä vek a druh jestvujúcich tepelných zariadení pre/v objekte spotreby tepla, pri existujúcich objektoch prevádzkový stav a predpokladaná životnosť súčasného zdroja tepla, plánovaná skladba zdrojov tepla s cieľom vybudovania účinného CZT, prípadne aktuálna možnosť získania dotácie                           na obstaranie takéhoto typu zdroja. V prípade uvedených zdrojov tepla ide primárne o tepelnotechnické zariadenia využívané na výrobu tepla budované v poslednom období, preto sa predpokladá, že pri ich využití bude v súčasnosti dosiahnutá (reálna) energetická účinnosť blízka ukazovateľom (predpísanej) energetickej účinnosti. Environmentálny význam nadobudne súčasné zavedenie ukazovateľov energetickej účinnosti v budúcnosti, keď vplyvom veku, počtu hodín a kvalite prevádzkovania tepelnotechnických zariadení môže prichádzať k miernemu znižovaniu dosiahnutej energetickej účinnosti. Snaha výrobcov tepla o dosahovanie ukazovateľov energetickej účinnosti tak bude z finančného hľadiska motivačným faktorom na maximálne energeticky efektívne prevádzkovanie zariadení čo najdlhší čas, čo bude zároveň pozitívne pôsobiť na spotrebu vstupných energií. Normatívne ukazovatele spotreby tepla závisia predovšetkým na správaní sa a rozhodovaní odberateľov a konečných spotrebiteľov tepla pri hospodárení s teplom a zavedenie ukazovateľov energetickej účinnosti pre tepelné čerpadlá a elektrokotly aj vzhľadom na systém tzv. spoločnej ceny tepla ich nebude ovplyvňovať.

Ďalšie úpravy formálneho charakteru v návrhu vyhlášky nemajú žiadne vplyvy na ostatné sledované oblasti.


	11. Kontakt na spracovateľa

	Ing. Katarína Kalinayová, riaditeľka odboru regulácie tepelnej energetiky, Úrad pre reguláciu sieťových odvetví, katarina.kalinayova@urso.gov.sk, tel.: + 421 2 581 004 41

	12. Zdroje

	Pri vypracovaní doložky a analýzy vplyvov sa vychádzalo zo zdrojov Slovenskej inovačnej a energetickej  agentúry ako príspevkovej organizácie zriadenej Ministerstvom hospodárstva Slovenskej republiky, ktorá vykonáva overovanie hospodárnosti prevádzky sústavy tepelných zariadení v zmysle vyhlášky, prevádzkových  hodnôt výrobcu tepelných čerpadiel a zo zdrojov Úradu pre reguláciu sieťových odvetví. 


	13. Stanovisko Komisie na posudzovanie vybraných vplyvov z PPK č. 134/2026 zo dňa 
08. 09. 2026
(v prípade, ak sa uskutočnilo v zmysle bodu 8.1 Jednotnej metodiky)

	
	☐  Súhlasné 
	☐  Súhlasné s návrhom na dopracovanie
	☒  Nesúhlasné


Uveďte pripomienky zo stanoviska Komisie z časti II. spolu s Vaším vyhodnotením:

K doložke vybraných vplyvov
Komisia odporúča doplniť bod 8 doložky vybraných vplyvov o konkrétnejšie merateľné kritériá preskúmania účelnosti, najmä počet vykonaných overení hospodárnosti pri tepelných čerpadlách a elektrokotloch, počet prípadov nedosiahnutia navrhnutých ukazovateľov energetickej účinnosti, počet použití viacročného posudzovaného obdobia, porovnanie plánovaných a skutočných nákladov na overovanie a počet podnetov                         z aplikačnej praxe.
Odôvodnenie: Súčasné nastavenie preskúmania účelnosti je vecne použiteľné, ale kritériá sú formulované všeobecne. Doplnenie merateľných ukazovateľov umožní lepšie vyhodnotiť, či navrhované ukazovatele zodpovedajú reálne dosahovanej účinnosti zariadení a či nová metodika znižuje aplikačné nejasnosti v praxi.

Komisia žiada predkladateľa v doložke vybraných vplyvov v časti 9. Vybrané vplyvy materiálu pri položke „Mechanizmus znižovania byrokracie a nákladov sa uplatňuje“ označiť možnosť „Áno“.
Odôvodnenie: Označenie možnosti „Áno“ pri uplatňovaní Mechanizmu znižovania byrokracie a nákladov v časti 9. doložky vybraných vplyvov je nevyhnutné z dôvodu, že predkladateľ v Analýze vplyvov na podnikateľské prostredie v časti 3.1 Náklady regulácie kvantifikoval vplyv navrhovanej regulácie a k materiálu priložil aj Kalkulačku nákladov podnikateľského prostredia. V zmysle Jednotnej metodiky na posudzovanie vybraných vplyvov platí, že ak materiál zakladá kvantifikované vplyvy na podnikateľské prostredie, vzniká povinnosť vyznačiť uplatnenie tohto mechanizmu.

Komisia požaduje doplniť odôvodnenie záveru, že návrh vyhlášky nemá vplyvy na životné prostredie, prípadne prehodnotiť označenie environmentálnych vplyvov ako nepriamych alebo marginálnych.
Odôvodnenie: Návrh vyhlášky upravuje ukazovatele energetickej účinnosti zariadení na výrobu tepla a distribúciu tepla, normatívne ukazovatele spotreby tepla a spôsob overovania hospodárnosti prevádzky sústav tepelných zariadení. Tieto parametre môžu mať nepriamu väzbu na spotrebu palív a elektriny, tepelné straty a emisie z výroby tepla. Ak predkladateľ trvá na závere, že nejde o vplyv na životné prostredie, Komisia odporúča tento záver výslovne odôvodniť v bode 10. Poznámky doložky vybraných vplyvov.

Vyhodnotenie predkladateľa: Doložka vybraných vplyvov bola upravená a doplnená v bodoch 8, 9 a 10 
v požadovanom rozsahu.


	14. Stanovisko Komisie na posudzovanie vybraných vplyvov zo záverečného posúdenia č. .......... (v prípade, ak sa uskutočnilo v zmysle bodu 9.1. Jednotnej metodiky) 

	
	☐   Súhlasné 
	☐  Súhlasné s  návrhom na dopracovanie
	☐  Nesúhlasné


Uveďte pripomienky zo stanoviska Komisie z časti II. spolu s Vaším vyhodnotením:





2

